Source: https://www.g4media.ro/efectele-deciziilor-ccr-tribunalul-bucuresti-a-anulat-mai-multe-probe-facute-de-sri-in-dosarul-lui-elan-schwartzenberg-judecatorii-au-decis-si-revocarea-mandatului-de-arestare-si-restituirea-cazului.html
Timestamp: 2019-05-21 17:49:01+00:00

Document:
Efectele deciziilor CCR: Tribunalul Bucureşti a anulat mai multe probe făcute de…
Anchete • 23 Aprilie 2019 • Alin Ionescu • 4682 vizualizări • 8 comentarii
Mai multe decizii succesive ale CCR îşi arată efectele. Este vorba de decizia nr. 51 din februarie 2016, care nu mai permite SRI să pună în executare mandatele de supraveghere tehnică (MST) pentru DNA, decizia nr. 91 din februarie 2018, care nu mai permite folosirea de către SRI a mandatelor de siguranţă naţională (MSN) pentru corupţie şi decizia nr. 22 din februarie 2018 care obligă instanţele să elimine din dosare probele declarate prin deciziile anterioare ca fiind „obținute în mod nelegal”.
Tribunalul Bucureşti a eliminat astăzi mai multe interceptări obţinute de SRI cu ajutorul unor MSN în dosarul omului de afaceri israelian Elan Schwartzenberg şi a invocat decizia CCR nr. 22/2018.
„Constată nulitatea absolută parţială a încheierilor nr. …. şi nr. …. date de Înalta Curte de Casaţie şi Justiţie, Secţia Penală, încheieri declasificate parţial conform adresei nr…… În temeiul art. 102 (…) exclude din materialul probator procesele – verbale datate …. în care au fost redate în formă scrisă convorbirile şi comunicările telefonice interceptate în baza mandatelor ……privindu-l pe inculpatul Schwartzenberg Emilian.
În baza deciziei nr. 22/2018 a CCR dispune îndepărtarea de la dosarul cauzei a acestor mijloace de probă şi a suporţilor care conţin rezultatul măsurilor de supraveghere tehnică mai sus-menţionate, precum şi eliminarea referirilor la aceste mijloace şi a redării conţinutului acestor mijloace de probă din rechizitoriul nr. 220/P/2016.
Constată nulitatea absolută a raportului de constatare tehnico-ştiinţifică nr. …întocmit de …. Bucureşti. În temeiul art. 102 (…) exclude din materialul probator raportul de constatare tehnico-ştiinţifică nr. …., iar în baza deciziei nr. 22/2018 a CCR dispune îndepărtarea de la dosarul cauzei a acestui mijloc de probă.
Constată nulitatea absolută a încheierilor nr. …., nr. …. în baza căreia au fost emise mandatele cu nr….. , încheieri date de Înalta Curte de Casaţie şi Justiţie, Secţia Penală. În temeiul art. 102 (…) exclude din materialul probator procesele-verbale în care au fost redate în formă scrisă convorbirile şi comunicările telefonice interceptate în baza mandatelor mai sus-menţionate. În baza deciziei nr. 22/2018 a CCR dispune îndepărtarea de la dosarul cauzei a acestor mijloace de probă şi a suporţilor care conţin rezultatul măsurilor de supraveghere tehnică mai sus-menţionate”, a decis Tribunalul Capitalei.
Tribunalul a revocat şi mandatul de arestare preventivă şi a dispus restituirea dosarului la DNA pentru refacerea anchetei, însă decizia nu este definitivă.
„Constată neregularitatea actului de sesizare – rechizitoriul nr. 220/P/2016 emis de Direcția Națională Anticorupție – Secția de Combatere a Infracțiunilor Asimilate Infracțiunilor de Corupție şi nelegalitatea probelor (…)
Admite cererea de revocare a măsurii arestării preventive formulată de inculpatul Emilian Schwartzenberg prin avocat ales (…) revocă măsura arestării preventive dispusă faţă de inculpatul Emilian Schwartzenberg prin încheierea judecătorului de drepturi şi libertăţi din cadrul Tribunalului Bucureşti din data de …..Dispune retragerea cererii de dare în urmărire internaţională şi a mandatului european de arestare emise pe numele inculpatului la momentul rămânerii definitive a prezentei hotărâri.
Prezenta încheiere se comunică de îndată Ministerul Public – Parchetul de pe lângă Înalta Curte de Casație și Justiție – DNA – Secţia de combatere a infracţiunilor asimilate infracţiunilor de corupţie pentru ca în termen de 5 zile de la comunicare să precizeze dacă menţine dispoziţia de trimitere în judecată ori solicită restituirea cauzei. Cu drept de contestaţie odată cu încheierea de finalizare a camerei preliminare. Pronunţată în camera de consiliu, azi, 23.04.2019”, este decizia Tribunalului Bucureşti.
Avocaţii omului de afaceri Elan Schwartzenberg au cerut Tribunalului Bucureşti revocarea mandatului de arestare preventivă emis pe numele lui, invocând o primă decizie de achitare pronunţată de Instanţa supremă în dosarul lui Radu Mazăre şi al omului de afaceri Avraham Morgenstern, privind construirea cartierului „Henri Coandă”, dosar din care a fost disjuns cel al lui Elan Schwartzenberg.
În mai 2016, procurorii DNA au cerut arestarea lui Elan Schwartzenberg sub acuzația de complicitate la dare de mită. Celebra judecătoare Camelia Bogdan este magistratul care a emis mandatul internaţional de arestare pe numele omului de afaceri israelian.
Tags: ccr, Curtea Constitutionala, Elan Schwartzenberg, mandat siguranta nationala, sri
23.4.2019 la ora 8:48 pm
Crima organizata romaneasca a ajuns prea departe daca CCR a anulat probe doveditoare adevarate.
23.4.2019 la ora 8:58 pm
Contrareforma corupților susținuți de bugetari. Nu vom uita gunoaielor niciodată. Vă vom ierta, dar nu vom uita
24.4.2019 la ora 7:50 am
Ce suflet mare aveți…..
23.4.2019 la ora 9:53 pm
CCR = Curtea Coruptilor din Romania
o adunatura de judecatori corupti, politruci, slugi ale CIumeri Rosii – Dorneanu (fsn-ist de frunte, colaborator al CRIMINALULUI Iliescu si kaghebist recunoscut); Enache – traseist poituc, fost activist pcr, turnator la Secu; Pivnicieru – avocata fruparii infractionale USL din Iasi; vara – avocatul hotilor maghiar din udmr etc etc,
ACESTI TICALOSI VOR RASPUNDE CANDVA. INAMOVIBILITATEA NU II VA FERI DE FURIA POPULARA PE ACESTE GUNOAIE CARE AU INSTAURAT DIKTATURA HOTILOR IN RO.
24.4.2019 la ora 10:05 am
asa e, ii va feri jandarmeria de furia populara. Ce faci in cazul asta?
23.4.2019 la ora 10:54 pm
In sfârșit s-a făcut dreptate și în acest caz. Domnia sa domnul Mazăre este unul dintre cei mai buni oameni de afaceri. A creat locuri de munca, a făcut investiții. Mai bine investește în alte țări decit la noi? Noi nu știm să apreciem ce este valoros.
24.4.2019 la ora 12:05 pm
Mars de aici, postac obosit! Sper sa ajungi la sapa de lemn!
24.4.2019 la ora 7:50 pm
israelienii exporta coruptie.
importam la greu!

References: CCR 
 CCR 
 CCR 
 CCR 
 CCR 
 CCR 

CCR